

# JÕELÄHTME VALLAVALITSUS

Keskkonnaamet

Transpordiamet

Politsei- ja Piirivalveamet

Põllumajandus- ja Toiduamet

Maa- ja Ruumiamet

Päästeamet 30.05.2025 nr 6-4/2514

**Vandjala küla Taaveti maaüksuse detailplaneering**

Teatame teile, et **Vandjala küla Taaveti maaüksuse detailplaneeringu lähteseisukohtade ja eskiislahenduse avalik väljapanek toimub 17.06.–18.07.2025 ning avalik arutelu toimub Jõelähtme vallamajas 30.07.2025 kell 15.00.**

Planeeringuala hõlmab Vandjala küla maaüksuseid Taaveti (katastritunnus 24501:001:0704) ja Vandjala gaasitorustiku lõik 1 (katastritunnus 24504:008:0990), mis asuvad Vandjala külas Kostivere aleviku lääneküljel. Juurdepääs planeeringualale on riigi kõrvalmaanteelt nr 11307 Kostivere tee Pumbajaama tee kaudu.

Detailplaneeringu eesmärgiks on jagada kinnistu elamumaa kruntideks ning määrata kavandatavatele kruntidele ehitusõigus ja hoonestustingimused korter- ja ridaelamute rajamiseks, kavandada kruntide juurdepääsud ja tehnovarustuse lahendus ning seada tingimused planeeringuga kavandatu elluviimiseks. Planeeritava ala suuruseks on ca 10,5 ha. Detailplaneering on vajalik planeeringualale ruumilise terviklahenduse loomiseks, kvaliteetse elukeskkonna kavandamiseks ning keskkonnahoidliku, majanduslikult, kultuuriliselt ja sotsiaalselt jätkusuutliku arengu tagamiseks. Detailplaneering sisaldab ettepanekut kehtiva üldplaneeringu muutmiseks juhtotstarbe osas.

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 29.07.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee